Dobrý deň,

radi by sme Vás odlovili so žiadosťou o cenovú kalkuláciu prerábky bytu (pôdorys a zameranie v prílohe). Od polovice júna, teda od 16.6.2017 by sme radi začali s prerábkou nášho bytu a oslovili sme viacero majstrov s prosbou o cenovú ponuku, nakoľko rátame s tým, že nie všetci budú v tom čase môcť.

Potrebovali by sme cenový odhad na nasledovné práce a materiál :

**Celý byt :**

* Vymalovanie stien bielou farbou (steny sú v dobrom stave, treba ich len raz vymalovať)

**Kúpeľňa a záchod :**

* Zväčšenie okna v kúpelni a nasadenie nového plastového okna
* Odstránenie rohovej vaňe (môžno nebude treba ak si vaňu zoberie predchádzajúci majiteľ)
* Vymurovanie a vyspádovanie sprchového kútu
* Zabudovanie sprchového panelu do steny, zabudovanie skla
* Výmena kachličiek (kúpeľňa + WC)
* Sádrokartón alebo iný materiál na WC v časti kde sú vidieť potrubia (pri zemi za toaletou)
* Výmena toalety

**Obývačka + kuchyňa :**

Tam kde bola pred tým kuchyňa (ďalej len „bývalá kuchyňa“) chceme robiť izbu a kuchyňu chceme vytvoriť v obývačke, teda takto :

* V stene, ktorá oddeluje bývalú kuchyňu od obývačky treba prehodiť vodu a plyn do obývačky
* V bývalej kuchyni odstrániť kachličky zo stien a podlahy
* Zväčšiť okno v bývalej kuchyni tak aby končilo cca. 50cm nad podlahou
* Vystierkovať steny v bývalej kuchyni a vyspraviť diery v stene kde boli pred tým prívod vody a odtok v stene
* Položiť drevenú podlahu do bývalej kuchyne (to bude robiť pravdepodobne podlahové štúdiou kde budeme kupovať parkety)